b'\n_START_ARTICLE_\nTerritori de Nutka\n_START_SECTION_\nHist\xc3\xb2ria\n_START_PARAGRAPH_\nEls espanyols al comandament d\'Esteban Jos\xc3\xa9 Mart\xc3\xadnez van construir el Fort de San Miguel en la badia de Nutka, actual illa de Vancouver. Aquest fort es trobava situat cap a les coordenades 49\xc2\xb037\xe2\x80\xb200\xe2\x80\xb3N 126\xc2\xb037\xe2\x80\xb200\xe2\x80\xb3O / ,  per poder defensar aquesta possessi\xc3\xb3, el fort va ser ocupat per la Companyia de Voluntaris Catalans des de 1791 a 1795 quan va ser abandonat._NEWLINE_Les Convencions de Nutka de 1790, 1792 i 1793, van resoldre les difer\xc3\xa8ncies amb el Regne Unit retornant-li la possessi\xc3\xb3 de les seves instal\xc2\xb7lacions al territori, quedant alliberat el seu acc\xc3\xa9s al mateix i sense definir la pertinen\xc3\xa7a a cap estat, ja que Espanya i el Regne Unit podien establir-se a la zona. Encara que va quedar oberta a la colonitzaci\xc3\xb3 brit\xc3\xa0nica la costa nord-occidental del Pac\xc3\xadfic des d\'Oregon fins a Alaska, el comen\xc3\xa7ament de les guerres napole\xc3\xb2niques a Europa van distreure els esfor\xc3\xa7os colonitzadors.\n_START_SECTION_\nTractat Adams-On\xc3\xads\n_START_PARAGRAPH_\nEn aquest moment els Estats Units no reclamaven cap d\'aquestes \xc3\xa0rees, per\xc3\xb2 van adquirir els drets espanyols a la zona per mitj\xc3\xa0 del Tractat Adams-On\xc3\xads signat en 1819. Els Estats Units van argumentar que havien adquirit els drets espanyols de propietat exclusiva a l\'\xc3\xa0rea, aquesta posici\xc3\xb3 va portar a un litigi amb el Regne Unit conegut com a "disputa de lim\xc3\xadts d\'Oregon". Va ser resolta per la signatura del Tractat d\'Oregon el 1846, dividint el territori en disputa i establint el que seria el futur l\xc3\xadmit entre Estats Units i Canad\xc3\xa0 a l\'oest de les Muntanyes Rocoses (paral\xc2\xb7lel 49\xc2\xba00\'N).'